Albatross-ekspedisjonen
Store norske leksikon,Realfag,Vannlære,Oseanografi,Havforskere, organisasjoner og ekspedisjoner
Albatross-ekspedisjonen var en svensk oseanografisk ekspedisjon rundt Jorden fra 1947 til 1948. Ekspedisjonen var svært viktig for oseanografi og geologien på bunnen av verdenshavene.
Ekspedisjonen var ledet av den svenske fysikeren og oseanografen Hans Pettersson og ble gjennomført med skonnerten Albatross, som var særlig utrustet for å studere dyphavet og sjøbunnen på de store dypene.Med et nytt bunnlodd (Kullenbergs lodd) lyktes det å ta opptil 20 m lange propper av bunnavleiringene (se dyphavsavleiringer). Lagdelingen i disse prøvene kastet lys over Jordens historie gjennom lange tidsrom, og var viktig for klimatologi og utviklingen av teorien om kontinentaldrift. Under ekspedisjonen ble det også utført viktige observasjoner innenfor oseanografi og biologi. Les mer i Store norske leksikon Hans Pettersson dyphavsavleiringer kontinentaldrift ekspedisjon